text:  Je to veľmi dobrá akčná dráma so Jean-Claude Van Dammom, ktorá patrí medzi jeho najlepšie filmy. Má výborný príbeh o policajtovi z protidrogového, ktorý síce v práci dosahuje dobré výsledky, no ako človek nestojí za nič, na nikom mu ani trochu nezáleží a tak ho takmer všetci neznášajú. Práve ide po svojom bývalom partnerovi, ktorý sa dal na dráhu zločinu, ten ho ale ťažko zraní a policajt skončí v kóme. A po prebratí si uvedomuje svoje chyby a chce dať všetko do poriadku. So spracovaním som mimoriadne spokojný, úvodná štyridsaťminútovka je vydarená drsná krimi, ktorá pôsobí správne špinavo, pričom hlavný hrdina je tu prvotriedne odporný po všetkých stránkach, k manželke, kolegom, ale aj všetkým ostatným. A potom sa to už očakávane začne uberať klasickejším smerom, hlavná postava sa stane správnym dobrákom a je skutočne radosť pozerať na tú jeho snahu všetko napraviť. Ale nemôžem povedať, ktorá časť je lepšia, obe sú dosť odlišné, ale rovnako výborné, tu je skutočne dej po celý čas až prekvapivo dobrý, je tu množstvo výborných scén, len škoda toho záveru, celá záverečná fáza je už ako zo štandardnej žánrovky, čo je tiež stále dobré, ale predsa len všetko predtým sa mi páčilo podstatne viac. Akcie tu nie je až tak moc, no tá je celkom vydarená. No keďže sa nejedná o plnohodnotný akčný film, ale skôr o krimi, kde má prednosť príbeh, tak mi jej menšie množstvo vôbec neprekáža. O súbojoch sa tu moc hovoriť nedá, Van Damme tu má len pár úderov a aj to navyše v príbehovo nepodstatných scénach, hlavný priestor tu majú prestrelky a tie sú slušne natočené, obsahujú viacero dobrých momentov, nie je v nich núdza o zabitých a hlavne Van Damme s brokovnicou pôsobí skvelým dojmom. Najviac sa mi páči prestrelka v reštaurácii, ale všetka akcia je dobrá. Herecké obsadenie je výborné, Jean-Claude Van Damme tu podal najzaujímavejší herecký výkon celej svojej kariéry, pričom mu sadli obe herecké polohy, poteší Selina Giles a mnoho zaujímavých postáv, jedine hlavný záporák Stephen Rea ma až tak moc nezaujal, ale tiež nie je zlý. S réžiou a technickou stránkou som nadmieru spokojný, síce v niektorých častiach to stále pôsobí ako bežný videofilm, ale inak to má výbornú atmosféru, viacero zaujímavých vizuálnych nápadov a dokonca fungujú aj emócie. A poteší aj vydarená hudba. Keď som Až do smrti videl prvýkrát, bol som veľmi sklamaný, lebo na takéhoto Van Damma teda nie som zvyknutý, no po ďalších pozretiach som to už ocenil a dokonca by som to označil za jeden z jeho najlepších filmov, ktorý má baví stále viac. A keby bolo ešte trochu lepšie finále, asi by som dal aj plné hodnotenie. 81%
item_title: Až do smrti
item_directors: Simon Fellows
item_screenwriters: Dan Harris James Portolese
item_cast: Jean-Claude Van Damme Selina Giles Stephen Rea William Ash Stephen Lord Adam Leese Rachel Grant Michal Yannai Raicho Vasilev Jonas Talkington Azis Atanas Srebrev Gary McDonald Julian Vergov Nadja Berlinghoff Trevor Cooper Gary Beadle Radoslav Parvanov Wes Robinson Elizabeth Lynch Michele Adams Dejan Angelov Peter Kuiper Julia Horvath Mark Dymond